બજારના જાણકારોના જણાવ્યા પ્રમાણે વૈશ્વિક બજારમાં જોવા મળી રહેલા ખાનાખરાબીના સેન્ટિમેન્ટના પગલે ભારતીય શેરબજારમાં પણ પેનિક સેલિંગ જોવા મળી રહ્યું છે. સરકારે લોંગ ટર્મ કેપિટલ ગેઇન ટેક્સ નાખતા એફઆઇઆઇ સહિત સ્થાનિક રોકાણકારો દ્વારા પણ વેચવાલી નોંધાતી જોવા મળી રહી છે અને તેના પગલે શેરબજારમાં સતત ઘટાડાની ચાલ જોવાઇ રહી છે. બજારના નિષ્ણાતોના જણાવ્યા પ્રમાણે આગામી દિવસોમાં પણ વેચવાલીનો સિલસિલો ચાલુ રહી શકે છે.